Z A P I S N I K 
17. sjednice Vijeća Mjesnog odbora „Petar Zrinski“ održane
24. listopada 2022. u prostorijama MO “Petar Zrinski“, Primorska 32,
s početkom u 18 sati

NAZOČNI ČLANOVI VIJEĆA:
Igor Javorović, Luka Kerečin, Elizabeta Kobeščak, Tena Miličević, Krešimir Turkalj, Ivana Živčić
Predsjedava Ivana Živčić, predsjednica Vijeća
Zapisnik vodi: Igor Javorović
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.
Vijeće prihvaća tekst Zapisnika 16. sjednice Vijeća, održane 26. rujna 2022. godine, bez izmjena.
Na prijedlog predsjednice Vijeće jednoglasno utvrđuje nadopunjen dnevni red:
DNEVNI RED
1. Zaključak o prestanku mirovanja mandata Luke Kerečina
2. Zahtjev za povremeno korištenje prostora mjesne samouprave, Udruga za
nezavisnu medijsku kulturu, zaključak, traži se
3. Zahtjev za povremeno korištenje prostora mjesne samouprave, Rotaract klub
Zagreb 1242, zaključak, traži se
4. Osvjetljenje biciklističke magistrale i nogostupa u Prilazu Gjure Deželića, zaključak, traži se
5. Sanacija tramvajske pruge između stajališta Adžijina (u smjeru Črnomerec) i Adžijina (u smjeru Savišće), zaključak, traži se
6. Pitanja, prijedlozi i obavijesti

Ad. 1. Zaključak o prestanku mirovanja mandata Luke Kerečina

Z A K L J U Č AK

o prestanku mirovanja mandata članici Vijeća Gradske četvrti Donji grad 
i prestanku obnašanja dužnosti zamjenika članice Vijeća



1. Prihvaća se Izvješće Mandatnog povjerenstva o prestanku mirovanja mandata članu Vijeća Mjesnog odbora „Petar Zrinski“ i prestanku obnašanja dužnosti zamjenice člana Vijeća.

2. Utvrđuje se da s danom 24. listopadom 2022. prestaje mirovanje mandata članu Vijeća Luki Kerečinu, koalicijska lista MOŽEMO! – POLITIČKA PLATFORMA ZAGREB JE NAŠ! – NOVA LJEVICA – NL- ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD.

3. Tonka Javorović, zamjenica člana Vijeća, prestaje s obnašanjem dužnosti zamjenika članice Vijeća s danom 24. listopada 2022.

4. Ovaj će zaključak biti objavljen na oglasnoj ploči Mjesnog odbora „Petar Zrinski“




Ad. 2. Zahtjev za povremeno korištenje prostora mjesne samouprave, Udruga za
nezavisnu medijsku kulturu
Vijeće jednoglasno donosi 

                                              Z A K L J U Č A K



l.  Udruzi za nezavisnu medijsku kulturu odobrava se korištenje dvorane u objektu mjesne samouprave, Zagreb, Primorska 32, dana 28.listopada u vremenu od 16.30-19.30h

2.  Prostor iz točke 1. ovog zaključka koristit će Udruga za medijsku kulturu

3.  Udruga za medijsku kulturu se  obvezuje  s prostorom prilikom korištenja postupati s pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 
Ad. 3. Zahtjev za povremeno korištenje prostora mjesne samouprave, Rotaract klub
Zagreb 1242
Vijeće jednoglasno donosi 


                                              Z A K L J U Č A K



l.  Rotaract  klubu Zagreb 1242, odobrava se korištenje dvorane u objektu mjesne samouprave, Zagreb, Primorska 32, u terminu utorkom od 20.00 do 22.00 h

2.  Prostor iz točke 1. ovog zaključka koristit će Rotaract klub Zagreb 1242

3. Rotaract klub Zagreb 1242  obvezuje se s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 



Ad. 4. Osvjetljenje biciklističke magistrale i nogostupa u Prilazu Gjure Deželića
Vijećnici su usmeno obaviješteni o temi.
U raspravi sudjeluju:
Predsjednica Živčić je usmeno obavijestila vijećnike o nedostatnom osvjetljenju nogostupa i biciklističke magistrale u Prilazu Gjure Deželića što dovodi bicikliste i pješake u opasnost. Vijećnica Kobeščak je upoznala vijećnike o pokušaju pronalaska rješenja o osvjetljivanju Prilaza Gjure Deželića u proteklih 3 mandata bivših saziva Vijeća Mjesnog odbora "Petar Zrinski".
Vijeće jednoglasno donosi 

ZAKLJUČAK

o potrebi dodatnog osvjetljenja biciklističke magistrale i nogostupa  u Prilazu Gjure Deželića 

I.       Vijeće MO „Petar Zrinski“ moli da se osigura dodatno osvjetljenje biciklističke magistrale i nogostupa u Prilazu Gjure Deželića 

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.



Ad. 5 Sanacija tramvajske pruge između stajališta Adžijina (u smjeru Črnomerec) i Adžijina (u smjeru Savišće)
Vijećnici su usmeno obaviješteni o temi.
Vijeće jednoglasno donosi 
            


ZAKLJUČAK



o sanaciji tramvajske pruge između stajališta Adžijina (  smjer Črnomerec ) i Adžijina (smjer Savišće)



I.       Vijeće MO „Petar Zrinski“ moli da se izvrši sanacija tramvajske pruge između stajališta Adžijina (smjer črnomerec) i Adžijina (smjer Savišće) 

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.


Ad. 6 Pitanja, prijedlozi i obavijesti
Predsjednica je izvijestila vijećnike o najčešćim pitanjima i dvojbama građana o novom modelu odvoza otpada koji su postavili za vrijeme održavanja Tjedna otvorenih vrata Mjesnog odbora “Petra Zrinski” i o održanom buvljaku 9.10.2022. god.
Predsjednica je zamolila za strpljenje vijećnika dok ne dobiju ispravljen Godišnji izvještaj o izvršenju financijskog plana Mjesnog odbora “Petar Zrinski” , te dok ne sazna koji su se radovi izvršili u rujnu na podzemnim spremnicima za otpad u Prilazu Gjure Deželića. 
Na pitanje vijećnice Miličević o informiranju građana o novom modelu odvoza otpada, predsjednica Živčić je odgovorila da će svi građani dobiti u poštanskim kaslićima informaciju kada će se ukloniti kante s javnih površina. Za sada predsjednica Živčić nema saznanja kada će se ukloniti kante s javnih površina u MO “Petar Zrinski”.
Predsjednica je izvjestila vijećnike o dogovoru predsjednice s ravnateljicom DV “Krijesnice” o zajedničkoj organizaciji božićnog domjenka u prostorijama mjesnog odbora. Cilj je aktivirati susjede da podrže humanitarnu prodaju dječjih radova u svrhu prikupljanja donacije za UNICEF. 
Vijećnik Turkalj je pitao o statusu obnove Osnovne škole "Petar Zrinski" i statusu obnove školske dvorane. Predsjednica će obavijestiti vijećnike elektronskom poštom o odgovoru Gradskog ureda za obrazovanje, sport i mlade vezanog uz postavljena pitanja.
Vijećnik Turkalj je uputio kritiku organizatorima manifestacije Ilica:Q'art koji su koristili trajni sprej na pločniku Ilice te nisu sanirali štetu na pločniku.

Dovršeno u 19:15
Zapisnik sastavio: Ivana Živčić
KLASA: 024-08/22-003/2100
URBROJ: 251-13-11-1/007-22-2
Zagreb, 24. listopada 2022.

                                                                  Predsjednica Vijeća Mjesnog odbora „Petar Zrinski"
[bookmark: _GoBack]                                                                                      Ivana Živčić, v.r.

